Tetralogi Fallot

Tetralogi Fallot (TOF) ialah sejenis kecacatan jantung yang wujud semasa kelahiran. Gejala yang mungkin wujud semasa lahir mungkin berbeza bermula dengan sama ada tiada atau sehingga ke teruk. Kemudian, biasanya terdapat jujukan peristiwa warna biru pucat pada kulit yang dikenali sebagai sianosis. Apabila bayi yang terjejas menangis atau membuang air besar, mereka mungkin mengalami "sifat tet" ("tet spell" dalam bahasa Inggeris) yakni keadaan bayi yang menjadi sangat pucat biru, mengalami kesukaran bernafas, menjadi longlai, dan kadang-kadang sehingga menjadi tidak sedar diri. Gejala-gejala lain mungkin termasuk desir jantung, jari belantaran, dan mudah letih semasa menyusu.

Puncanya biasanya tidak diketahui. Antara beberapa faktor risiko yang terlibat termasuklah ibu mengandung yang kerap mengambil bahan beralkohol, menghidap diabetes, berumur lebih daripada 40 tahun, atau menghidap rubella semasa hamil. Kecacatan ini juga mungkin dikaitkan dengan sindrom Down. Secara klasik terdapat empat jenis kecacatan:

 stenosis pulmonari, penyempitan ruang keluar dari ventrikel kanan
 kecacatan septum ventrikel, lubang di antara dua ventrikel
 hipertrofi ventrikel kanan, penebalan otot ventrikel kanan
 aorta menunggang, yang membolehkan darah dari kedua-dua ventrikel memasuki aorta

TOF biasanya dirawat dengan melakukan pembedahan jantung terbuka pada tahun pertama kehidupan. Penentuan masa pembedahan bergantung pada gejala dan saiz bayi. Prosedur ini melibatkan peningkatan saiz injap pulmonari dan arteri pulmonari serta membaiki kecacatan septum ventrikel. Jika bayi itu saiznya terlalu kecil, pembedahan sementara mungkin dilakukan dengan rancangan untuk pembedahan kedua apabila bayi sudah menjadi lebih besar. Dengan penjagaan yang betul, kebanyakan orang yang terjejas dapat hidup hingga dewasa. Masalah jangka panjang yang mungkin berlaku termasuklah degupan jantung yang tidak teratur dan peregurgitatan pulmonari.

TOF berlaku pada kira-kira 1 per 2,000 bayi yang baru lahir. Kadar bayi lelaki dan bayi perempuan terjejas sama sahaja. Kecatatan ini merupakan kecacatan jantung kongenital kompleks yang paling kerap berlaku sehingga menyumbang kira-kira 10 peratus daripada kes. Ia pada mulanya diterangkan pada tahun 1671 oleh Niels Stensen. Penerangan lanjut diterbitkan pada tahun 1888 oleh pakar perubatan Perancis Étienne-Louis Arthur Fallot, yakni asal usul nama kecacatan jantung ini. Jumlah pembaikan pembedahan pertama telah dijalankan pada tahun 1954.

 Rujukan 

Kategori:WPPER
Kategori:Kecacatan jantung kongenital